open-index/open-wikipedia-markdown huggingface dataset:
התקבצות אוטובוסים

[ממוזער|צמד אוטובוסים מקו 61 של [דן חברה לתחבורה ציבורית|דן שנוסעים אחד אחרי השני, רמת גן]]
ממוזער|5 אוטובוסים מקו 109 שנוסעים אחד אחרי השני, לונדון
בתחבורה ציבורית, **התקבצות אוטובוסים** (באנגלית: **Bus Bunching**) היא מצב שבו שני אוטובוסים או יותר שהיו אמורים להגיע לתחנה בזמנים שונים, מגיעים אליה יחד. מצב זה מתרחש כשמתרחשת חריגה מלוח הזמנים והאוטובוס שהיה אמור להגיע שני משתווה לראשון. תופעה זו מתרחשת הן באוטובוסים והן ברכבות.

## תאוריה
אוטובוס שמאחר לעומת לוח הזמנים המתוכנן אוסף בנוסף לנוסעים שחיכו לו, גם את אלה שהתכוונו לעלות על האוטובוס הבא. תוספת הנוסעים מעכבת את האוטובוס עוד יותר. כתוצאה מכך, האוטובוס השני אוסף פחות נוסעים, מה שמעכב אותו פחות ומאפשר לו להקדים. לפי התאוריה, אוטובוס שמאחר צפוי לאחר יותר ויותר ככל שתתקדם הנסיעה ואילו אוטובוס שמקדים יקדים יותר ויותר. בסופו של דבר, האוטובוסים ייצרו זוג שנוסע בזה אחר זה ואיכות השירות תרד. יש המשערים שתופעה זו היא הגורם העיקרי לבעיית האמינות של התחבורה הציבורית.

## גורמים
***עומסי תנועה**: קיים מצב בו האוטובוס הראשון מתעכב בגלל עומסי תנועה בשעת הנסיעה שלו, ואילו האוטובוס שאחריו נוסע בזמן שבו העומסים הוקלו, מה שמאפשר לו לנסוע מהר יותר ולהקדים את האוטובוס הראשון שהתעכב.
***זמן עלייה**: במקרה שבו האוטובוס הראשון התעכב והגיע ללוח הזמנים של האוטובוס השני, יתווספו לו נוסעים שהתכוונו לעלות על האוטובוס השני, ובכך זמן העצירה שלו בתחנות הביניים יגדל.

## פתרונות
ממוזער|צמד אוטובוסים מאותו קו שנוסעים יחד, מנהטן
* קביעת זמן המתנה מינימלי ומקסימלי בתחנות: מאפשר לאוטובוס הראשון לצמצם את העיכוב שבעצירה בתחנה ובכך לנסוע מהר יותר, וכן מאלץ את האוטובוס השני לשמור על מרווח מהאוטובוס הראשון.
* הנחיה לדלג על תחנות מסוימות.
* עידוד הנוסעים להמתין לנסיעה הבאה, שצפויה להיות פחות עמוסה.

גישה אחרת מציעה להקים תחנות ויסות, שבהן האוטובוסים שמקדימים יידרשו להמתין עד שיהיו זהים ללוח הזמנים שלהם. לעומת זאת, שיטת העלאת תדירות האוטובוסים מבלי לבצע שינויים אחרים בזמן הנסיעה הוכחה שאינה פתרון להתקבצות האוטובוסים.

## ראו גם
* תורת הכאוס
* דילמת ההליכה או ההמתנה

## קישורים חיצוניים

* 
* 
* 
* 

## הערות שוליים

קטגוריה:תחבורה ציבורית
קטגוריה:תורת הכאוס
ארתור פנר

**ארתור פנר** (באנגלית: **Arthur Fenner**; ) היה פוליטיקאי אמריקאי שכיהן כמושל הרביעי של רוד איילנד מ-1790 ועד מותו ב-1805. כהונתו בת 15 השנים (5,641 ימים) היא השביעית באורכה בהיסטוריה של ארצות הברית שלאחר החוקה. פנר היה מנהיג בולט של מפלגת המדינה האנטי-פדרליסטית. בסביבות 1764 פנר היה ממקימי אוניברסיטת בראון.

## ביוגרפיה
פנר נולד ב-1745 למשפחה בולטת בפרובידנס, רוד איילנד, האחד עשר מתוך שנים עשר ילדים. הוריו היו ארתור פנר הבן (1699 - 1788) ומרי אולני (1704 - 1756).

במהלך המהפכה האמריקאית שירת פנר כסגן בגדוד היצ'קוק במהלך המצור על בוסטון שבשנת 1775. לפני שנבחר למושל, עבד פנר כפקיד בית המשפט לתביעות נפוצות.

הוא כיהן כמושל רוד איילנד מ-1790 עד מותו ב-1805. במהלך כהונתו רוד איילנד הייתה למדינה האחרונה מבין שלוש עשרה המושבות שאשררה את חוקת ארצות הברית ב-29 במאי 1790.

מבין האירועים הבולטים שהתרחשו בעת כהונתו ניתן למנות את:
* ביקור ג'ורג' וושינגטון ברוד איילנד (אוגוסט 1790)
* הקמת בנק ההשגחה (1791)
* הקמתו מחדש של גשר וויבוסט (1792)
* תחילת פעילותה של תעלת בלקסטון (פברואר 1796)
* ביקור הנשיא ג'ון אדמס בפרובידנס (1797)

## חיים אישיים
המושל פנר התחתן עם איימי קומסטוק (1749 - 1828). הזוג היו חברים בכנסייה הבפטיסטית הראשונה באמריקה בפרובידנס. לזוג נולדו להם חמישה ילדים.

בנו, ג'יימס פנר, ויתר על תפקידו כסנאטור על מנת להיבחר למושל כשנתיים לאחר מות אביו. ג'יימס פנר כיהן כשלוש כהונות כמושל - בשנים 1807–1811, 1824-1831, ומ-1843 עד 1845.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1334


## קישורים חיצוניים

* ארתור פנר באתר אגודת המושלים הלאומית 
* ארתור פנר באתר The Political Graveyard 
* 

## הערות שוליים

קטגוריה:אמריקאים ילידי רוד איילנד
קטגוריה:פרובידנס: אישים
קטגוריה:מושלי רוד איילנד
קטגוריה:אמריקאים שנולדו ב-1745
קטגוריה:אמריקאים שנולדו ב-1805
Mi Chico Latino

**Mi Chico Latino** (בעברית: **הנער הלטיני שלי**) הוא סינגל שהוקלט על ידי הזמרת האמריקאית ג'רי האליוול, מתוך אלבום הבכורה שלה, *[[Schizophonic]]* (1999). הוא יצא לאור ב-16 באוגוסט 1999, על ידי חברת התקליטים EMI רקורדס, כסינגל השני מתוך האלבום. הוא נכתב על ידי האליוול, אנדי ווטקינס ופול וילסון.

השיר הגיע למקום הראשון במצעד הסינגלים הבריטי והיה להיט בין-לאומי.

## רקע וכתיבה
השיר נכתב על ידי ג'רי האליוול, אנדי ווטקינס ופול וילסון והופק על ידי אבסולוט. הזמרת רצתה לעשות שיר עם השפעות ספרדיות, כדי לתת כבוד לאמה הספרדייה. במהלך מפגש הקלטות מסוים באולפן הם הלחינו מנגינה, אך לא הצליחו לחבר מילים שיתאימו לה. לאחר מכן, האליוול ביקשה מאמה שתעזור להם במלאכה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8 מיליון השמעות.

## וידאו קליפ
הווידאו קליפ הרשמי של השיר פורסם ב-30 ביולי 2011 והועלה לערוץ היוטיוב הרשמי של ג'רי האליוול. הוא בוים על ידי דאג ניקול וצולם בסרדיניה בין ה-5 ל-8 ביולי 1999. האליוול רצתה שהקליפ לשיר יהיה שונה מזה של הסינגל הקודם שלה "Look at Me"; הקליפ שלו צולם בפראג בקור המקפיא, והיא רצתה שהפעם זה יהיה שונה.

נכון לפברואר 2023 עומד מונה הצפיות של הקליפ על למעלה מ-12 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירי פופ לטיניים
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת EMI רקורדס
ג'יימס פנר

**ג'יימס פנר** (באנגלית: **James Fenner**; 22 בינואר 1771 – 17 באפריל 1846) היה פוליטיקאי אמריקאי שכיהן כסנאטור וכמושל ה-7, ה-11 וה-17 של רוד איילנד (בשלוש כהונות שונות). הוא היה בנו של ארתור פנר, המושל הרביעי של רוד איילנד. ג'יימס פנר כיהן כ-4,749 ימים (כ-11 שנים) בתפקיד והוא המושל ה-21 באורך כהונתו בתולדות ארצות הברית.

## ביוגרפיה
פנר נולד בפרובידנס שבמושבת רוד איילנד. הוא סיים את לימודיו באוניברסיטת בראון ב-1789, והתחתן עם שרה וויפל ג'נקס ב-17 בנובמבר 1792. לזג נולדו ארבעה ילדים. הוא כיהן כסנאטור בשנים 1805–1807, ועזב את תפקידו על מנת להתמודד לתפקיד המושלות. זאת כשנתיים לאחר שאביו מת בתפקיד זה. פנר כיהן כמושל בשנים 1807 עד 1811, מ-1824 עד 1831, ומ-1843 עד 1845. פנר נבחר לשתי הקדנציות הראשונות שלו כדמוקרטי-רפובליקאי וכחבר במפלגת החוק והסדר של רוד איילנד בכהונתו השלישית. בכהונתו האחרונה, פנר היה המושל הראשון שכיהן תחת חוקת רוד איילנד שאומצה ב-1842.
פנר מת באחוזתו "What Cheer" ב-1846, ונקבר בשטח הקבורה הצפוני בפרובידנס.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1335-1336

## קישורים חיצוניים
* ג'יימס פנר באתר אגודת המושלים הלאומית 
* 
* ג'יימס פנר באתר The Political Graveyard 
* 

קטגוריה:מושלי רוד איילנד
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי הסנאט של ארצות הברית מרוד איילנד
קטגוריה:סנאטורים חברי המפלגה הדמוקרטית-רפובליקנית
קטגוריה:שופטי בתי המשפט של מדינת רוד איילנד
קטגוריה:אמריקאים ילידי רוד איילנד
קטגוריה:פרובידנס: אישים
קטגוריה:בוגרי אוניברסיטת בראון
קטגוריה:אמריקאים שנולדו ב-1771
קטגוריה:אמריקאים שנפטרו ב-1846
מפרץ סן מיגל

**מפרץ סן מיגל** (בספרדית: **Golfo de San Miguel**) הוא מפרץ באוקיינוס השקט, בחופה הדרומי של פנמה. הנהרות העיקריים הנשפכים אל המפרץ הם נהר טווירה  ונהר צ'אקונאק .

## קישורים חיצוניים
* 

סן מיגל
סן מיגל
יוסף אסכנדרני

רבי **יוסף בן אברהם אסכנדרני** (או **סכנדרני**) המוכר בכינוי **ר"י אסכנדרני**, היה פוסק הלכה וראש ישיבה בעיר צפת בסוף המאה ה-15 ותחילת המאה ה-16. נודע בעיקר בפירושו לטור ופסקיו שהובאו בבית יוסף.

## קורות חיים
מעט ידוע על קורות חייו של רבי יוסף. ידוע שהיה חברו של רבי עובדיה מברטנורא, והיה מפלפל עמו בהלכה. נראה שרבי יוסף נולד במצרים לאביו רבי אברהם למשפחת אסכנדרני. משפחת אסכנדרני הייתה משפחה חשובה ומיוחסת של חכמים וסופרים, שמוצאה בספרד.

בשלב מסוים עלה לארץ ישראל והתיישב בעיר צפת, שם מוצאים אותו בזמן גירוש ספרד כאשר מקצת הגולים הגיעו לארץ. הרדב"ז בתשובותיו מעיד כי בהיותו נער בן 13 הכיר את ר"י אסכנדרני בצפת, והיה ידוע כחסיד גדול ובקי בתלמוד ובמדרשים.

חיבר פירוש לספר ארבעה טורים של רבי יעקב בן אשר, אך נראה שפירוש זה הקיף רק את הטור הראשון הנקרא אורח חיים. חיבור זה לא נדפס מעולם, אך נראה שהיה מפורסם בין הפוסקים בדור שאחריו שהביאו ממנו בספריהם. כמו כן הבית יוסף מביא מדבריו מספר פעמים, ובעיקר בהלכות תפילין.

## פסקיו
נודע בפסקו שפסל צורת אות כ"ף פשוטה (סופית) שעשאה מרובעת כדרך הסופרים הספרדים באותה תקופה. והחזיקו בדבריו גדולי הפוסקים שבאו אחריו.

## משפחתו
* סבו של רבי יוסף היה רבי יוסף אסכנדרני הזקן, שהיה רופא.
* אביו, רבי אברהם אסכנדרני הזקן.
* קרובו של רבי יוסף הוא רבי אברהם סכנדרני שהיה תלמיד מהריק"ש, ורב במצרים.

## לקריאה נוספת
* אברהם הלל, בקובץ לשכת הקודש (ירושלים תש"ע), גיליון ב' עמ' רל.

## הערות שוליים

קטגוריה:אנשי עליות קדומות לארץ ישראל
קטגוריה:צפת: רבנים
קטגוריה:ראשוני האחרונים
קטגוריה:רבנים ספרדיים
קטגוריה:האימפריה העות'מאנית: רבנים
קטגוריה:מחברי ספרי הלכה: ראשוני האחרונים
קטגוריה:רבנים מצרים
קטגוריה:פרשני הטור
קטגוריה:עולים לארץ ישראל במאה ה-15
קטגוריה:יהודים בארץ ישראל במאה ה-16
קטגוריה:ילידי המאה ה-15
קטגוריה:נפטרים במאה ה-16
בית הכנסת זרגריאן

**בית הכנסת זרגריאן** נמצא בשכונת אמיר-אבאד בטהראן.

## היסטוריה
בית הכנסת זרגריאן נבנה בין השנים 1972–1973 בשכונת אמיר אבאד בטהרן ביוזמתו של הנדבן ואיש הציבור היהודי עבדוללה אליהו זרגריאן.

עבדוללה אליהו זרגריאן נולד בשנת 1911 במשפחה דתית בעיר המדאן ולמד בבית הספר "אליאנס" בעיר.

היה חבר בוועדת הבחירות של הוועד היהודי של טהראן ובוועדה לפתרון סכסוכים של הארגון.

לאחר שעבר לגור בשכונת אמיר אבאד נוכח לדעת שלא היו בה בית כנסת ובית ספר מתאימים לאוכלוסייה היהודית. תחילה שכר מקום והקים בו בית כנסת כפתרון זמני. לאחר מכן, בעזרת נדבנים מבני הקהילה היהודית רכש שטח של 1,000 מ"ר לבניית בית כנסת. תרם בעצמו לפרויקט 100,000 טומאן. ארגון כל ישראל חברים הביע את נכונותו לממן את הפרויקט אם מרכז התרבות שיוקם יעבור לניהולו.

מרכז התרבות בן ארבע קומות שכלל בית כנסת ובו 500 מקומות, בית ספר יסודי ובית ספר תיכון, וקפיטריה, נחנך בשנת 1973. ניהול בית הספר עבר לארגון כל ישראל חברים.

כאות הוקרה על פועלו של עבדוללה אליהו זרגריאן למען הקהילה, הוחלט לקרוא את בית הכנסת על שמו.

## הערות שוליים

זרגריאן
רמיפריל

**רמיפריל** (באנגלית: **Ramipril**; שם מסחרי: **טריטייס** - Tritace) היא תרופה השייכת למשפחת התרופות מעכבי ACE, והיא מיועדת לטפל בלחץ דם גבוה ואי ספיקת לב.

בישראל קיימת תרופה המשלבת רמיפריל עם תרופה נוספת בשם **[[הידרוכלורותיאזיד]]**. שילוב זה מגביר את יעילות התרופות לטיפול בהורדת לחץ הדם ועודפי נוזלים בגוף.

רמיפריל אושרה לראשונה כתרופה בשנת 1989.

### מנגנון הפעולה
בתגובה לירידה בלחץ הדם או ירידה בריכוז נתרן בכליות או ירידה בנפח הדם מתקיים שחרור חלבון הרנין מתאי הכליה ומוביל לייצור החלבון אנגיוטנסין אשר מעביר אות לבלוטת יותרת הכליה לייצר ההורמון אלדוסטרון.

כחלק מהקסקדה המפורטת האנזים ACE מסיר שני שיירים מאנגיוטנסין I והופך אותו לאנגיוטנסין II:
* כיווץ כלי דם והיפרטרופיה של שריר חלק בכלי הדם - גורמים לעליה בלחץ הדם בעורקים הגדולים והבינוניים.
* שפעול של פרוטו-אונקוגנים כדוגמת c-fos, c-jun, c-myc וכן גורמי גדילה כגון TFG-B.
* אנגיוטנסין II מוביל להפרשת אלדוסטרון על ידי בלוטת יותרת הכליה הגורם לעליה בלחץ הדם.
* גירוי בלוטת יותרת המוח האחורית להפרשת ווזופרסין המוביל לאגירת מים על ידי הכליה.
* תרופות הפועלות על האנזים ACE מעכבות את המעבר מאנגיוטנסין I ל- אנגיוטנסין II. כלומר, תרופות אלו מורידות את התנגודת של העורקיקים ומעלות את הקיבולת שיש לוורידים, מעלות את תפוקת הלב ומובילות לעליה בהפרשת נתרן בשתן.

## שימושים קליניים
* לחץ דם גבוה
* אי ספיקת לב
* אי ספיקת כליות כרונית
* הפחתת סיכון לאוטם שריר הלב או לאירוע מוחי
* טיפול לאחר התקף לב או על רקע של אי ספיקת לב

## אופן השימוש
מומלץ לתת רמיפריל PO פעם-פעמיים ביום, במינון של 2.5 מ"ג עד 20 מ"ג מנה יומית.

בתחילת הטיפול- מתן של 2.5 מ"ג פעם ביום.

טיפול ביתר לחץ דם: פעם ביום במינון של 2.5-5 מ"ג, ועד מנה מרבית של 20 מ"ג.

טיפול באי ספיקת לב / לאחר אוטם בשריר הלב: 1.25-2.5 מ"ג פעמיים ביום (שתי המנות עם מינון שווה), ועד 5 מ"ג ביום.

למניעת שבץ או אוטם בשריר הלב (בחולים עם סיכון גבוה): 2.5-5 מ"ג פעם ביום, ועד למנה מרבית של 10 מ"ג ביום מחולקת לשתי מנות שוות.

מטופלים הנמצאים בטיפול דיאורטי, צריכים להפסיק את הטיפול לפני מתן רמיפריל ואם לא מתאפשר, יש להתחיל רמיפריל במינון נמוך של 1.25 מ"ג פעם אחת ביום.

כמו כן, בשבועיים הראשונים לטיפול יש לנטר את תפקודי הכליות, ולבצע בדיקות של רמות הנתרן והאשלגן בדם.

## תופעת לוואי
*שיעול- עד 15% מהמטופלים סובלים מהתופעה. זוהי תופעה הפיכה ועתידה לחלוף לאחר מס' חודשים אך לעיתים תוביל להפסקת הטיפול. הסבר לתופעה נוטים לייחס לעלייה ברמות הברדיקינינים בעקבות עיכוב האנזים.
*ירידה בלחץ הדם
*פריחה ובצקות
*צהבת
*הפרעות בחוש הטעם
*ירידה במספר התאים הלבנים בדם
*החמרה בתפקודי הכליה
*עלייה בערכי האשלגן בדם
## התוויות נגד
*נשים בהריון הנמצאות בטרימסטר השלישי, מומלץ להימנע גם בחודשים הראשונים של ההריון.
*אם ישנה רגישות לתרופה או לתרופה אחרת ממשפחת ה- ACE inhibitors.
*חולים עם בעיה באספקת הדם הכלייתית.
*חולים המטופלים בדיאליזה.
*חולים עם לחץ דם נמוך או לא יציב.
*חולים הנוטלים תרופות המכילות אליסקירן.
*חולים הנוטלים או נטלו בעבר את התרופות סקוביטריל או וואלסרטן.

## קישורים חיצוניים

https://www.infomed.co.il/drugs/ramipril-ramitens-tritace/

https://www.clalit.co.il/he/medical/pharmacy/Pages/medicines.aspx?idd=5351

https://www.drugs.com/monograph/ramipril.html

Camoni

קטגוריה:מעכבי ACE
קטגוריה:תרופות לפי א'-ב'
פרס איגוד מבקרי הקולנוע האמריקאי לסרט האנימציה הטוב ביותר

**פרס איגוד מבקרי הקולנוע האמריקאי לסרט האנימציה הטוב ביותר** הוא פרס המוענק לאנשים העובדים בתעשיית הקולנוע על איגוד מבקרי הקולנוע האמריקאי. הפרס הוענק מדי שנה מאז 1998. צעצוע של סיפור הוא הזיכיון היחיד שזכה מספר פעמים, כשזכה שלוש פעמים: צעצוע של סיפור 2 (1999), צעצוע של סיפור 3 (2010) וצעצוע של סיפור 4 (2019). מאז 2001, כמעט כל הסרטים זכו בפרס האוסקר לסרט האנימציה הטוב ביותר, למעט מכוניות, ראלף ההורס, סרט לגו ומשפחת מיטשל ומלחמתה במכונות.

## זוכים ומועמדים

## ראו גם
* פרס אוסקר לסרט המונפש הטוב ביותר
* פרס אנני לסרט הטוב ביותר
* פרס באפט"א לסרט האנימציה הטוב ביותר
* פרס גלובוס הזהב לסרט הטוב ביותר - הנפשה

## קישורים חיצוניים
* 

## הערות שוליים

*
קטגוריה:פרסי איגוד מבקרי הקולנוע האמריקאי
דיארק

**דיארק** (בשמו המדעי: **Dearc**) הוא סוג של פטרוזאור ממשפחת הרמפורינקוסיים אשר התקיים במשך תור היורה שלפני 166 מיליון שנה בסקוטלנד. הסוג תואר למדע ב-2022 בידי Natalia Jagielska וצוותה ונכלל בו מין יחיד - *Dearc sgiathanach*. משמעות השם המדעי הוא מגאלית סקוטית ופירושו הוא דו-משמעי: "זוחל מכונף" ו"זוחל מסקיי".

המאובנים שלו התגלו בתצורות לילט שייל  שעל סקאי בסקוטלנד ואלה הכילו במרבצי אבן גיר שרידים של רוב הגוף למעט קצה הזנב, הגפיים האחוריות, הכנפיים וקצה המקור. השרידים מצויים כיום באוניברסיטת אדינבורו.

הדיארק היה הגדול שברמפרורינקיים והפטרוזאורים בתקופתו והוא הגיע למוטת כנפיים של 2.5 עד 3 מטרים, דומה מאוד למוטה של אלבטרוס נודד. במראהו דמה לרמפורינקוס ונחשב לקרוב גם לסוגים: אנגוסטינריפטרוס וסריקיפטרוס. ככל הנראה היה צייד של טרף קטן אותם תפס בלסתותיו החדות ושיניו החרוטיות, כייתכן שדאה מעל החופים של האוקיינוס האטלנטי.

## קישורים חיצוניים

## הערות שוליים

קטגוריה:רמפורינקוסיים
קטגוריה:פטרוזאורים שחיו ביורה באירופה
קטגוריה:מאובני טקסונים שתוארו ב-2022
רוסן מילאנוב

**רוסן מילאנוב** (בבולגרית: **Росен Миланов**; נולד ב-
13 בינואר 1965) הוא מנצח ואבובן בולגרי. הוא המנהל המוזיקלי של התזמורת הסימפונית של פרינסטון בניו ג'רזי והמנצח הראשי של התזמורת הסימפונית של נסיכות אסטוריאס בספרד. הוא המנהל המוזיקלי לשעבר של התזמורת הסימפונית החדשה של בולגריה. וכיום הוא המנהל המוזיקלי של התזמורת הסימפונית של קולומבוס ושל התזמורת הסימפונית של צ'אוטקואה.

## קורות חיים וקריירה
מילאנוב נולד בסופיה שבבולגריה. הוא למד נגינה באבוב וניצוח באקדמיה הבולגרית הלאומית למוזיקה, והוא רכש את התואר השני שלו באבוב באוניברסיטת דוקסן. הוא למד ניצוח במכון קרטיס למוזיקה ובבית הספר ג'וליארד, שם קיבל מלגה ע"ש ברונו ולטר.

### קריירה בניצוח
בין השנים 1994–1999, מילאנוב היה מנצח בתזמורת של בית הספר ג'וליארד. הוא שימש כמנהל מוזיקלי של התזמורת הסימפונית הצעירה של שיקגו בין השנים 1997-2001. הוא שיתף פעולה למעלה מ-11 שנים עם תזמורת פילדלפיה, תחילה כעוזר מנצח בשנים 2000–2003, לאחר מכן כמנצח משנה בין השנים 2003–2011, ולבסוף כמנהל אמנותי של בית הקיץ של האנסמבל במרכז מאן לאמנויות הבמה בין השנים 2006–2010. מילאנוב היה המנצח הראשי של התזמורת הסימפונית של התזמורת הסימפונית הלאומית של הרדיו הבולגרי בין השנים 2003–2008.

בספטמבר 2014, מונה רוזן מילאנוב למנהל המוזיקלי הבא של התזמורת הסימפונית של קולומבוס, החל בעונת 16–2015 ועם חוזה לארבע שנים. בחודש שלאחר מכן, התזמורת הסימפונית של צ'אוטקואה מינתה את מילאנוב למנהל המוזיקלי שלה החל מקיץ 2015. משנת 2018, הוא המנצח הראשי של התזמורת הסימפונית RTV בסלובניה.

### פרסים
בשנת 2005, מילאנוב נבחר למוזיקאי השנה של בולגריה. הוא קיבל את פרס משרד התרבות הבולגרי על תרומה יוצאת דופן לתרבות הבולגרית ואת פרס ASCAP לשנת 2011 על שיתוף הפעולה עם התזמורת הסימפונית של פרינסטון.

### שיתופי פעולה והופעות
מילאנוב שיתף פעולה עם יו-יו מה, יצחק פרלמן, ג'ושוע בל, מידורי וכריסטיאן טצלאף. הוא ניצח על ביצועי בכורה של יצירות מאת ריצ'רד דניאלפור, גבריאל פרוקופייב וניקולס מאו, כמו גם מלחינים מתפתחים באמצעות תחרות המלחינים הצעירים השנתית של סימפוניה ב-C.

הוא הופיע עם הרכבים כמו התזמורת הסימפונית של מילווקי, פסטיבל המוזיקה של גרנט פארק, תזמורת סיינט פול, תזמורת בולטימור, תזמורת סנט לואיס, תזמורת רשות השידור הבריטית, התזמורת הסקוטית הלאומית, התזמורת הקאמרית הסקוטית, תזמורת דה לה סוויס רומנדה, התזמורת הפילהרמונית של רוטרדם, התזמורת הפילהרמונית של האג, התזמורת הלאומית של מקסיקו, התזמורת הסימפונית NHK, הפילהרמונית של סיאול, התזמורת הפילהרמונית של הונג קונג, התזמורת הסימפונית הלאומית של קולומביה והתזמורת הסימפונית של ניו זילנד.

מילאנוב עובד גם כמנצח בבלטים ושיתף פעולה עם הכוריאוגרפים מאטס אק באופרה של ציריך והבלט המלכותי של סטוקהולם, סברינה מתיוס ונילס קריסטה בבלט המלכותי של סטוקהולם, בנג'מין מילפייד ואנדוניס פוניאדקיס באופרה של ז'נבה, וג'ורמה אלו בפילדלפיה.

### ניסיון באופרה
מילאנוב עבד עם להקות אופרה כולל קומישה אופר ברלין (בליידי מקבת ממצנסק של שוסטקוביץ'), תזמורת פילדלפיה (באופרה לה בוהם של פוצ'יני) ותיאטרון האופרה קרטיס (בהקלטה של הגלויה ממרוקו של דומיניק ארג'נטו עבור אלבני רקורדס).

## קישורים חיצוניים

* 

קטגוריה:מנצחים גרמנים
קטגוריה:אבובנים
קטגוריה:בוגרי בית הספר ג'וליארד
קטגוריה:בולגרים שנולדו ב-1965
קונרד מווירצבורג

**קוֹנְרַד מִוִּירְצְבּוּרְג** (בגרמנית: **Konrad von Würzburg**; בין 1220 ל-1230 – 31 באוגוסט 1287) היה המשורר הגרמני הראשי במחצית השנייה של המאה ה-13.

כמו רוב משוררי האפוסים של התקופה, מעט ידוע על חייו, ומוצאו שנוי במחלוקת. היו חוקרים גרמנים ופטריוטים מקומיים של וירצבורג שטענו כי הוא נולד בווירצבורג. הפילולוג השווייצרי  מנגד טוען שקונרד היה מבזל, שכן הבית שבבעלותו נקרא "בית וירצבורג", כלומר נקרא "וירצבורג" לא על שם עיר, אלא על שם הבית. נראה שהוא בילה חלק מחייו בשטרסבורג ובשנותיו המאוחרות בבזל, שם נפטר. כמו מורו, גוטפריד פון שטרסבורג, אך בניגוד לרוב המשוררים האחרים מהתקופה, וירצבורג לא השתייך לאצולה. יצירתו הספרותית המגוונת והפורה משוחררת באופן יחסי מההתנוונות שחלה במהירות כה רבה בשירה ב במהלך המאה ה-13.

לפי המהדורה האחת-עשרה של אנציקלופדיה בריטניקה, "הסגנון שלו, אם כי מדי פעם מפוזר, הוא בטון מכובד ; המשקל שלו מושפע בבירור מהנטייה של גוטפריד להפיג את המונוטוניות של המשקל האפי עם וריאציות גאוניות, אבל הוא תמיד נכון. הנרטיבים שלו - אם אנו מתעלמים מ"חצי אגס" (Die halbe Birn), ששיוכו לקונרד מוטל בספק - נקיים מגסות, שהמשוררים הפופולריים בתקופה זו נטו אליה, ואף על פי שיש הרבה מיסטיקה ואלגוריה ביצירותיו, הוא לא התיר להרבה, כמו בכל כך הרבה יצירות של בני דורו, לגזול את מקומה של השירה.

וירצבורג כתב מספר אגדות (אלכסיוס (Alexius), סילבסטר (Silvester), פנטלאון (Pantaleon)) הממחישות סגולות ודוגמות נוצריות; "שכר העולם" (Der Welt Lohn), אלגוריה דידקטית על הנושא המוכר של "גברת העולם" (Frau Welt), האישה יפה מלפנים, אך מכוערת ומתועבת מאחור. Die goldene Schmiede היא שיר הלל על מרים, אם ישו; "תלונת האמנות" (Klage der Kunst), הגנה אלגורית על השירה. "לב הסוסה" (Herzmaere) הוא סיפור על הלב האכול. הוא מספר על מערכת היחסים בין אביר לאישה נשואה שהיה לה בעל קנאי. לאחר שהאביר מת במהלך עלייה לרגל לארץ הקודש, ניסה נושא הכלים שלו למסור את ליבו של האביר לאהובתו. הבעל ראה את נושא הכלים לפני כן, ציווה להכין את הלב בצורה טעימה ונתן אותו לאשתו, אהובת האביר. כשהייתה מודעת לכל הסיפור, היא מתה. "אביר הברבור" (Der Schwanritter) מספר על אביר המגיע על סירה רתומה לברבור, מביס את דוכס סקסוניה ומתחתן עם בתה של דוכסית בראבנט, בתנאי שאיש לא ישאל את שמו ומוצאו. שנים לאחר מכן, הדוכסית שוברת את האיסור והאביר נעלם בסירה שהביאה אותו במקור.

יצירותיו השאפתניות ביותר הן שני אפוסים ארוכים במיוחד, "מלחמת טרויה" (Der trojanische Krieg) (הבנוי מיותר מ-40,000 חרוזים, ובלתי גמור) ו-"Partenopier und Meliur", שניהם מבוססים על מקורות צרפתיים. עם זאת, כישרונותיו של וירצבורג באים לידי ביטוי בצורה הטובה ביותר ברומנסות הקצרות יותר שלו, כמו "אנגלהרט ואנגלטרוט" (Engelhart und Engeltrut), הקיסר אוטו (Kaiser Otto) ו"לב הסוסה"; האחרון, שהנושא שלו הוכר לקוראים המודרניים על ידי המשורר הגרמני בן המאה ה-19  בספרו Kastellan von Coucy, הוא אחד השירים הטובים ביותר מסוגו בספרות הגרמנית העילית התיכונה. "חשיבותו של קונרד אינה במקוריות גישתו אל נושאיו אלא בשימושים צורניים מעניינים – באליטרציה, בחרוז, במקצב, ובעיקר בחידושי-לשון".

## קישורים חיצוניים

* 


* A German translation of his text "Der Welt Lohn"
* Herbermann, Charles, ed. (1913). "Konrad of Würzburg". Catholic Encyclopedia. New York: Robert Appleton Company.


## הערות שוליים

קטגוריה:משוררים גרמנים
קטגוריה:נפטרים ב-1287
קלופידוגרל

**קלופידוגרל** (**Clopidogrel**) היא תרופה המשווקת בישראל בשמות המסחריים: פלוויקס, קלוד, קלופידקסל וקלופידוגרל טבע. תרופות אלה מעכבות את הצימות של טסיות דם וכך מונעות היווצרות של קרישי דם. התרופה מסייעת במניעה של אירועים לבביים ומוחיים.

## שימושים בקליניקה
קלופידוגרל היא תרופה המיועדת לשימוש במצבים הבאים: תסמונת כלילית חריפה (ACS), התרופה מסייעת במניעת התקפי לב במטופלים בעלי היסטוריה של אוטם בשריר הלב או מטופלים שסובלים מתעוקת חזה לא יציבה. בנוסף היא מסייעת במניעת אירוע של שבץ מוחי ואירועים של תנגודת עורקים פריפרית ובמחלת עורקים קורונריים.

## אזהרות בשימוש
אין ליטול את התרופה במצבים הבאים:
* התרופה עוברת מטבוליזם על ידי ציטוכרום P450 ובתוך זה על ידי CYP2C19. מטופלים שסובלים ממחסור ב־CYP2C19 לא יכולים ליטול את התרופה.
* דימום פעיל למשל: כיב פפטי, דימום תוך-גולגולתי וכו'
* רגישות למרכיבי התרופה

## תופעות לוואי
תופעת הלוואי הנפוצה ביותר היא דימום, אשר יכול להתבטא במגוון דרכים: החל מדימום קל מהאף, ועד הופעת שטפי דם תת-עוריים. כמו כן, ניתן לראות שלאחר פציעה נדרש זמן רב יותר עד שהדימום נפסק. במקרים נדירים התרופה יכולה לגרום לדימומים בשתן, במוח ובעיניים. תופעות הלוואי כוללות ביניהן רגישות יתר שיכולה להתבטא כפריחה, גרד, אדמומיות, קילוף של העור, קוצר נשימה (שיכול להתלוות בצפצופים, קשיי נשימה, ולחץ בחזה). בנוסף הרגישות יכולה לגרום להתנפחות של אחד או יותר מהאיברים הבאים: פה, שפתיים, לשון ועפעפיים. סוג נוסף של תופעות לוואי יכול להתבטא בירידה במספר תאי הדם הן לבנים והן אדומים. דבר היכול להתבטא באנמיה, חיוורון, עייפות, זיהומים חוזרים, חום גבוה ודימומים. יתר על כן, השימוש יכול לגרום למצב מסכן חיים בשם TPP בו יש חום גבוה, הופעות שטפי דם תת-עוריים, בלבול וצהבת.

## הריון והנקה
לא נמצא קשר בין נטילת התרופה בהריון לבין מומים בעובר או הפלות.

בזמן הלידה השימוש בתרופה מגביר את הסיכון של האמא לדימומים. מומלץ להימנע משימוש באפידורל בעת השימוש בתרופה בגלל הסכנה לדימומים בעמוד השדרה. אם יש אפשרות ניתן להפסיק את התרופה כ5–7 ימים לפני הלידה והשימוש באפידרול.

כיום לא קיימות עדויות על מעבר התרופה בהנקה ובנוסף לא נצפו תופעות בילודים של אימהות שנטלו את התרופה במהלך ההנקה.

## פרמקולוגיה
קלופידוגרל עובד כקדם-תרופה שעוברת אקטיבאציה לאחר הנטילה בגוף בשני שלבים. השלב הראשון כולל אקטיבאציה על ידי האנזים CYP2C19 והשלב השני על ידי CYP2C9. לאחר ההפעלה התרופה פועלת בכך שמעכבת בצורה בלתי הפיכה את P2Y12 שהוא רצפטור של ADP. לרצפטור תפקיד חשוב בהפעלה של טסיות ולכן כעת הן לא יפעלו ולא ייווצר קריש.

לתרופה לוקח כשעתיים עד שמתחילה לפעול וזמן מחצית החיים שלה הוא כ6 שעות לקדם תרופה וכחצי שעה כתרופה הפעילה. התרופה מתפנה גם בשתן וגם בצואה.
## קישורים חיצוניים

* MEDSCAPE https://reference.medscape.com/drug/plavix-clopidogrel-342141,
* קלופידוגרל טבע כללית https://www.clalit.co.il/he/medical/pharmacy/Pages/medicines.aspx?idd=8069
* קלופידוגרל (פלויקס, קלופידקסל) https://www.infomed.co.il/drugs/clopidogrel/

2023 01
קטגוריה:תרופות הפועלות על המערכת הקרדיווסקולרית
קטגוריה:תרופות לפי א'-ב'
יוונית קוינה יהודית

**קוינה יוונית יהודית** או **יוונית הלניסטית יהודית** היא גרסה של יוונית קוינה, שמצויה במספר טקסטים בניב אלכסנדרוני של היהדות ההלניסטית, בעיקר בתרגום השבעים של התנ"ך והספרות הנלווית אליו. המונח מקביל במידה רבה ליוונית של תרגום השבעים, כקטגוריה תרבותית וספרותית ולא לשונית. וריאציות קטנות של תחביר ואוצר המילים ביוונית קוינה של סופרים יהודים, אינן ייחודיות מבחינה לשונית, כמו השפה המאוחרת יווניטיקה (או יוונית יהודית), המדוברת על ידי יהודים רומניוטים ביוון.

## היסטוריה
העבודה העיקרית בתחום זה נערכה במבוא לברית הישנה ביוונית על ידי חוקרים כמו הנרי ברקלי סוויט. סוויט הדגיש את הייחודיות של היוונית של השבעים בהשוואה לטקסטים יוונים אחרים של התקופה. השקפה זו בוטלה במידה רבה על ידי חוקרים מאוחרים יותר, שכן שפע פפירוסים וכתובות קוינה מקומיות ומנהליות לא-יהודיות שוחזרו ונחקרו טוב יותר. מתקופת סוויט, היוונית של תרגום השבעים הוצבה בהקשר של מגוון רחב של טקסטים יהודיים מהתקופה ולאחרונה גם לטקסטים היווניים בין מגילות ים המלח.

ישנה הסכמה אקדמית כללית שהיוונית המשמשת בטקסטים היווניים היהודיים של קוינה אינה שונה באופן משמעותי מספיק מהטקסטים היווניים האליליים של קוינה כדי שתתואר כ"יוונית יהודית". הסכמה זו תקפה גם לגבי הברית החדשה. בשל ההשפעה הדומיננטית של תרגום השבעים, המסמכים הראשונים של "יוונית נוצרית" ושל "יוונית פטריסטית" יצרו מעין הרחבה של היוונית הקלאסית מחד גיסא, ושל התנ"ך והיוונית היהודית-הלניסטית מאידך.

רק אלף שנים מאוחר יותר הופיע דיאלקט יהודי אמיתי של יוונית, יווניטיקה.

## דקדוק
הדקדוק היווני של קוינה חורג מהדקדוק היווני הקדום בכמה תחומים, אך הטקסטים היהודיים תואמים בדרך כלל לטקסטים גויים, למעט מספר קטן של פרטים סמי-דקדוקיים. כצפוי, טקסטים יהודיים רבים כמעט אינם מראים ייחודיות ביחס לקוינה המשמשת מחברים גויים. סופרים הכותבים עבור קהלים גויים כמו יוספוס ופילון מאלכסנדריה מקפידים על סטנדרט של דקדוק יווני הרבה מעל זה של מקורות פגאניים רבים ששרדו.

## תחדיש

ההבדל עיקרי בין תרגום השבעים לבין טקסטים עכשוויים לא-יהודיים של קוינה הוא נוכחותם של מספר תחדישים או שימוש חדש באוצר המילים. חלק מהתחדישים של השבעים אינם מטבעות לשון חדשים לחלוטין ועשויים להיות שילובים של מונחים קיימים, כמו מספר גדול של מילים מורכבות המייצגות שתי מילים או יותר בעברית.

## דוגמאות
* Ioudaizein ( Ἰουδαΐζειν ): "להתייהד". (ראו: מתייהדים)
* sabbatizo ( σαββατίζω ): "(אני) שומר את השבת".
* פסאודופרופטים ( ψευδοπροφήτης ): "נביא שקר" (טקסטים קלאסיים משתמשים ב-ψευδόμαντις pseudomantis).

## הערות שוליים

קטגוריה:יוונים
קטגוריה:שפות יהודיות
קטגוריה:תרגום השבעים
מערת אברקור

**מערת אברקור** היא מערה פראית במישור נולרבור באוסטרליה המערבית. היא ממוקמת כ-48 קילומטרים (30 מיל) צפונית־מערבית ליוקלה. המערה נחשבת לבעלת האולם, השייך למערה בודדת, הגדול ביותר בחצי הכדור הדרומי, ושהאיורים של אמנות האבוריג'ינים במערה זו מצויים עמוק יותר מאשר בכל מערכת מערות באוסטרליה.

הביקורים במערה התרחשו כבר בשנות השמונים של המאה ה-19.

המערה נחקרה על ידי משלחת בראשות קפטן ג'יי. אם תומפסון בשנת 1935. החוקרים תיארו מערה שאורכה , רוחבה  ועומקה . לאחר התקדמות נוספת של כ-, הקבוצה מצאה שהמעבר מתפצל לשני מעברים, כאשר אחד מהם ממשיך עוד כ-, ומוביל למערה ענקית.

צילומי המערה פורסמו לאחר המשלחת של 1935.

המערה תועדה היטב כבר בשנות ה-60.

## הערות שוליים

אברקור
קטגוריה:אוסטרליה המערבית: גאוגרפיה
פרס איגוד מבקרי הקולנוע האמריקאי לשחקנית הטובה ביותר

**[[פרסי איגוד מבקרי הקולנוע האמריקאי|פרס איגוד מבקרי הקולנוע האמריקאי]] לשחקנית הטובה ביותר** הוא פרס המוענק על ידי איגוד מבקרי הקולנוע האמריקאי והוענק לראשונה בשנת 1995. לא הוכרזו מועמדות רשמיות עד שנת 2001. כיום יש שש מועמדות מדי שנה, והיו שלושה "תיקו" בקטגוריה זו (2008, 2009, 2018). קייט בלאנשט היא שיאנית הזכיות בפרס, כשלוש פעמים.

## זוכות ומועמדות

## שיאניות זכיות ומועמדויות

## ראו גם
* פרס אוסקר לשחקנית הטובה ביותר
* פרס באפט"א לשחקנית הטובה ביותר בתפקיד ראשי
* פרס גלובוס הזהב לשחקנית הטובה ביותר - סרט דרמה
* פרס גלובוס הזהב לשחקנית הטובה ביותר - סרט קומדיה או מוזיקלי

## קישורים חיצוניים
* 

## הערות שוליים

*
קטגוריה:פרסי איגוד מבקרי הקולנוע האמריקאי
איגוד מבקרי הקולנוע האמריקאי, שחקנית
איגוד מבקרי הקולנוע האמריקאי לשחקנית הטובה ביותר
פרסים ומועמדויות של BTS

**[[BTS]]** היא להקת בנים דרום־קוריאנית שהוקמה על ידי חברת התקליטים ביג היט אנטרטיינמנט. שבעת חברי הלהקה הם: ג'ין, שוגה, RM, ג'יי-הופ, ג'ימין, V וג'ונגקוק. הלהקה גובשה החל משנת 2010 והופיעה לראשונה בשנת 2013, עם אלבום הסינגל '''', בשנה זו חברי הלהקה זכו לראשונה בטקס  בפרס האמן החדש של השנה.

הלהקה זכתה ב-52 פרסים בטקסי פרסי MAMA, ב-39 פרסים בטקסי פרסי המוזיקה של מלון, ב-31 פרסים בטקסי , ב-34 פרסים בטקסי פרס דיסק הזהב של יפן, ב-32 פרסים בטקסי , ב-28 פרסים בטקסי , ב-26 פרסים בטקסי  ובעוד מאות פרסים ב-59 טקסי פרסים שונים ברחבי העולם. בסך הכול הייתה מועמדת להקת BTS ל-742 פרסים וזכתה ב-525 פרסים, מתוכם 67 דיסאנגים. נכון לנובמבר 2023, הם האמן שקיבל הכי הרבה פרסים בהיסטוריה של קוריאה הדרומית.

BTS זכתה ב-26 שיאי גינס והוכנסה להיכל התהילה של גינס בשנת 2022, לאחר שזכתה ב-13 שיאי עולם ב-2021 בלבד. בשנת 2018 הלהקה נכללה ברשימת טיים 100. מאז 2017 הם זוכים ברציפות בפרס המוזיקה של בילבורד לאמן החברתי המוביל, הם קבוצת הקיי-פופ היחידה שזכתה בפרס המוזיקה של בילבורד ללהקה המובילה ונכון לשנת 2022, הם הקבוצה שקיבלה הכי הרבה פרסים בהיסטוריה של פרסי המוזיקה של בילבורד, עם 12 פרסים בסך הכל. BTS הם גם קבוצת הקיי-פופ היחידה שזכתה בפרס המוזיקה האמריקאית לקבוצה האהובה ביותר ובשנת 2021 הפכו לאמן האסייתי הראשון שזכה בפרס המוזיקה האמריקאית לאמן השנה. BTS הם אמן הפופ הקוריאני הראשון שקיבל מועמדות לפרס גראמי והאמן הקוריאני הראשון שהיה מועמד לפרס המוזיקה הבריטית. בנוסף, הם האמן הזר שזכה בכמות הפרסים הגדולה ביותר בהיסטוריה של טקס פרס דיסק הזהב של יפן כולל שיא של ארבע זכיות רצופות בקטגוריית "האמן האסייתי הטוב ביותר". הם האמן הזר היחיד שהשיג את כמות הזכיות הרצופות המקסימלית בקטגוריה האמורה וקיבל הכי הרבה פרסים בטקס אחד (2022).

בשנת 2018 הפכו חברי הלהקה לחברים הצעירים ביותר ב, כשזכו ב להצטיינות תרבותית על תרומתם להפצת התרבות והשפה הקוריאנית. ביולי 2021 מינה נשיא דרום קוריאה, מון ג'יאה-אין, את להקת BTS לשגריר נשיאותי מיוחד "לתרבות ולדורות הבאים" על מנת לעזור "להוביל את סדר היום העולמי לדורות הבאים" ו"להרחיב את המאמצים הדיפלומטיים ומעמדה העולמי של קוריאה הדרומית בקהילה הבינלאומית".

## פרסים ומועמדויות
ממוזער|182x182px|BTS זוכים לראשונה בפרס אמן השנה בטקס פרסי MAMA (2 בדצמבר 2016)

### 2013

### 2014

### 2015

### 2016

### 2017

### 2018

### 2019

### 2020

### 2021

### 2022

### 2023

### 2024

### 2025

## אותות כבוד
ממוזער|285x285px|BTS בטקס פרסי דיסק הזהב ה-31

### ממלכתיים

### בתקשורת

ממוזער|BTS בטקס פרסי המוזיקה של מלון

### שיאי גינס

## ראו גם
ממוזער|199x199px|BTS זוכים בדיסאנג (הפרס הגדול) הראשון שלהם בטקס פרסי המוזיקה של מלון, 19 בנובמבר 2016
* פרסים ומועמדויות של RM
* פרסים ומועמדויות של ג'ין
* פרסים ומועמדויות של שוגה
* פרסים ומועמדויות של ג'יי-הופ
* פרסים ומועמדויות של ג'ימין
* פרסים ומועמדויות של V
* פרסים ומועמדויות של ג'ונגקוק
* 

## ביאורים

## הערות שוליים

BTS
קטגוריה:BTS
עמרם יונגרייז

הרב **עמרם יונגרייז** (תרע"ה – י"א בטבת תשל"ג, 1915 – 16 בדצמבר 1972), היה רבה של אזור בין השנים תשי"ד-תשל"ג, ומחבר ספר **תפארת עמרם**.

## באירופה
נולד בג'נג'ש (דינדיש) בהונגריה, לרב אשר אנשל יונגרייז, רב העיר ומחבר "שמור וזכור". אחיו הוא הרב משה נתן נטע יונגרייז, אב"ד טוקאי, שנספה בשואה. למד בעיירה פאפה אצל הרב יעקב יחזקיה גרינוולד ("ויגד יעקב"). נסמך לרבנות בידי הרב יהונתן שטייף.

לאחר השואה, החל משנת תש"ו, שימש כרבה של ג'נג'ש במקום אביו. באותה עת דאג לריפוי ניצולי שואה. וכן עסק בהתרת עגונות. החל מתש"ח שימש כרב "קהל יראים" בבודפשט.

## בארץ ישראל
בשנת תשי"ג עלה ארצה והחל משלהי תשי"ד (1954) ועד לפטירתו בתשל"ג שימש כרב של אזור (אז, לעיתים: יאזור).

לפי ספר הציונות הדתית, הרב יונגרייז תמך בתנועת המזרחי. נציג המזרחי הצביע בתשי"ד בעד בחירתו לרבנות. כן דווח על שיעוריו הקבועים בבית הכנסת הפועל המזרחי במקום.

אומנם בעיתון חרדי נאמר כי "לחם במסירות נפש נגד אלו שרצו להנהיג פשרות וקולות שונות אשר לא שערום אבותינו באיזה עניינים". כמו כן, לצד רבנים נוספים הוא חתום על חידוש הפרדת הקהילות בהונגריה.

הרב יונגרייז נפטר בפתאומיות, בהיותו כבן 57, בשבת בבוקר, י"א בטבת תשל"ג (16 בדצמבר 1972) ונקבר בבית הקברות שומרי שבת בבני ברק.

## משפחתו
אחרי השואה נישא להינדא, בתו של הרב דוב בער קליין אב"ד אויהל. בנו היחיד, ר' אשר אנשיל, היה בן 13 בעת פטירתו. בנו הקים בלונדון בית מדרש על שמו: "תפארת עמרם".

## כתביו
בשנת תשס"ד יצא לאור ספר ליקוטים מתורתו: "תפארת עמרם".

## הערות שוליים

קטגוריה:רבנים ישראלים
קטגוריה:ישראלים ילידי הונגריה
קטגוריה:עולים בשנות ה-1950
קטגוריה:אישים הקבורים בבית הקברות שומרי שבת
קטגוריה:ישראלים שנולדו ב-1915
קטגוריה:ישראלים שנפטרו ב-1972
אוסקר טרחו

**אוֹסְקָר גִידוֹ טְרֶחוֹ** (בספרדית: **Óscar Guido Trejo**; נולד ב-26 באפריל 1988) הוא כדורגלן ארגנטינאי המשחק בעמדת הקשר ההתקפי בראיו ואייקאנו מהלה ליגה.

## קריירת מועדונים
טרחו נולד בסנטיאגו דל אסטרו. בוגר קבוצת הנוער של בוקה ג'וניורס, שיחק רק פעם אחת בקבוצה הבוגרת שלה, במשחק נגד קלוב אלמגרו, כשכבש בהפסד חוץ 3–2. המשחק הופסק לאחר 63 דקות.

בסוף דצמבר 2006, טרחו נקנה על ידי מיורקה הספרדית, ועדיין לא חתם על החוזה המקצועי הראשון שלו. בוקה טענה שלא היה יכול לעזוב, והתיק הועבר לפיפ"א, שהחליטה בסופו של דבר לתמוך בצד של מועדון האיים הבלאריים. הוא שיחק לראשונה בלה ליגה ב-8 באפריל 2007, נגד חטאפה; לאחר שנכנס כמחליף בדקה ה-90, והצליח למצוא את הרשת בדרך לניצחון ביתי 2-0.

כשבקושי שיחק במהלך העונות הבאות, טרחו הצליח להבקיע בעונת 2007/08 של גביע המלך הספרדי בניצחון ביתי 2-1 על ריאל מדריד (3-1 בסיכום). לאחר עונת 2008/09, צנועה יחסית מבחינתו, הוא הושאל לאלצ'ה, בליגה השנייה בספרד דאז.

ב-15 באוגוסט 2010, טרחו הצטרף לראיו ואייקאנו, גם כן בליגה השנייה. הוא חזר לליגה הבכירה בעונת 2011/12, כשחתם בספורטינג חיחון, כבש ארבעה שערים ב-33 הופעות, אך גם ירד איתה ליגה.

בקיץ 2012, וסטהאם יונייטד מהפרמייר ליג עשתה ניסיון לרכוש את טרחו, אך העסקה נכשלה. שנה אחת לאחר מכן הוא עזב בסופו של דבר את ספרד, ובילה מספר שנים בליגה הצרפתית עם טולוז לאחר שחתם על חוזה לארבע שנים.

טרחו חזר לראיו ב-21 ביוני 2017, שש שנים לאחר שעזב. הוא כבש 12 שערים בשנה הראשונה שלו, שיא קריירה אישי, כששיחק עם ראול דה תומאס והמועדון חזר לליגה הבכירה כאלופי הליגה השנייה.

:

## תארים
;ראיו ויאקאנו
* הליגה הספרדית השנייה, 2017/18

## קישורים חיצוניים

קטגוריה:כדורגלנים ארגנטינאים
קטגוריה:כדורגלני בוקה ג'וניורס
קטגוריה:כדורגלני מיורקה
קטגוריה:כדורגלני אלצ'ה
קטגוריה:כדורגלני ראיו ואייקאנו
קטגוריה:כדורגלני ספורטינג חיחון
קטגוריה:כדורגלני טולוז
קטגוריה:ארגנטינאים שנולדו ב-1988
אניס בארדי

**אניס בארדי** (במקדונית: **Eнис Барди**; נולד ב-2 ביולי 1995) הוא כדורגלן מקדוני שמשחק בעמדת הקשר ההתקפי במועדון הטורקי קוניאספור ובנבחרת צפון מקדוניה.

## קריירת מועדונים
נולד בסקופיה להורים אלבנים, התחיל את הקריירה שלו בשקופי המקדונית. בשנת 2013 הוא הצטרף למערכת הנוער של ברונדבי. בנובמבר של אותה שנה, הוא הסכים לחוזה לשנה אחת עם המועדון השוודי פרספה בירליק, מהליגה השנייה בשוודיה. הוא השתתף בעשרה משחקים וכבש חמישה שערים עבור המועדון במהלך תקופתו שם, ועזר להם לברוח מירידה לליגה השלישית.

באוגוסט 2014 עבר בארדי למועדון ההונגרי אויפשט, וחתם על חוזה לשלוש שנים.

ב-17 ביולי 2017, חתם בארדי על חוזה לשלוש שנים עם לבאנטה מהלה ליגה תמורת סכום מוערך של 1.5 מיליון אירו. הוא ערך את הופעת הבכורה שלו בלה ליגה ב-21 באוגוסט, בניצחון ביתי 0–1 מול ויאריאל. ב-26 באוגוסט, הוא כבש את שער הבכורה שלו בליגה הראשונה, בעיטה חופשית ישירה בתיקו 2-2 ביתי מול דפורטיבו לה קורוניה.

ב-12 באוגוסט 2022, עבר בארדי לטרבזונספור, אלופת טורקיה.

## קריירה בינלאומית
בארדי נולד במקדוניה למשפחה אלבנית קוסוברית ולכן היה זכאי לייצג את מקדוניה, אלבניה או קוסובו. בארדי רצה לייצג את אלבניה, והצהיר "אני לא מאמין שיש אלבני שנולד בסקופיה, למשפחה אלבנית, שלא ירצה לשחק עבור אלבניה". רדי ג'ופי, שמונה למנהל של התאחדות הכדורגל האלבנית, מעולם לא פנה לבארדי ולא הגיב לסוכניו של בארדי, כשכל זה קורה כאשר התאחדות הכדורגל של מקדוניה מגלה עניין אמיתי בבארדי, והוא ראה בטיפול בנושא של התאחדות הכדורגל האלבנית תגובה לא מקצועית, וקיבל את הזימון לנבחרת המקדונית.

בארדי תבע את ההתאחדות כתגובה על ההתנהלות הלא מקצועית שלה. עם זאת, ג'טמיר סאליהו, נציג התאחדות הכדורגל האלבנית, דחה את תביעתו של בארדי, וחשף את כל הודעות הטקסט בינו לבין השחקן, מה שהראה שבארדי מעולם לא היה מעוניין לשחק עבור אלבניה מלכתחילה. הוא גם האשים את השחקן בניסיון לפגוע בתדמית ההתאחדות במטרה להיראות כגיבור לעם האלבני, וקבע: "מאז 2010 היו לי מאות מקרים כאלה, כדורגלנים שסירבו לנבחרת ובסוף הם יצאו בהצהרות כאלה כי הם רוצים להפוך את ההתאחדות לאשמה כדי שיוכלו לזכות באהדת האלבנים".

בארדי ייצג את צפון מקדוניה עד גיל 17, עד גיל 19 ועד גיל 21 לפני שערך את הופעת הבכורה הבינלאומית שלו בבוגרים ב-27 במרץ 2015, כשנכנס כמחליף במחצית הראשונה של ארטים פולוז'אני בהפסד ביתי 1–2 אופ"א יורו 2016. נגד בלארוס.

בארדי היה חלק מסגל מקדוניה ליורו 2020, ופתח בכל שלושת משחקיה בשלב הבתים.

## קישורים חיצוניים

קטגוריה:קשרי כדורגל מקדונים
קטגוריה:כדורגלני נבחרת מקדוניה הצפונית
קטגוריה:כדורגלני אויפשט
קטגוריה:כדורגלני לבאנטה
קטגוריה:כדורגלני טרבזונספור
קטגוריה:כדורגלני קוניאספור
קטגוריה:ילידי 1995
טלפון חכם מתקפל

**טלפון חכם מתקפל** (מוכר גם **כטלפון מתקפל**) הוא סוג של טלפון חכם המאפשר למשתמש בו לקבל מסך גדול יחסית, אשר דומה בגודלו למסך של פאבלט, בעת הצורך על ידי פתיחת המכשיר, תוך שמירה על פונקציונליות דומה לזו של טלפון חכם רגיל בעת שהוא במצב מקופל.

הטלפון החכם המתקפל הוא בפועל טלפון "flip phone" מודרני. גרסאות מסוימות של הקונספט עושות שימוש במספר לוחות מסך מגע על ציר, בעוד שעיצובים אחרים משתמשים במסך תצוגה גמיש.

הטלפונים החכמים המתקפלים הראשונים עם צגי OLED שהיו זמינים בשווקים החלו להימכר בנובמבר 2018.

## גלריית תמונות

Foldable Smartphones.jpg|טלפונים חכם מתקפלים של סמסונג
Galaxy Fold - 1.jpg|סמסונג גלקסי פולד
Huawei Mate Xs.jpg|Huawei Mate X
Xiaomi Mi Mix Fold front.jpg|Xiaomi MIX


## קישורים חיצוניים

## הערות שוליים

קטגוריה:טלפונים סלולריים מתקפלים
קטגוריה:טלפונים סלולריים
אולוף תורנל

**אולוף גרהרד תורנל** (בשוודית: **Olof Gerhard Thörnell**; 19 באוקטובר 1877 – 25 ביולי 1977) היה גנרל שוודי אשר היה המפקד העליון (מקביל לרמטכ"ל) הראשון של צבא שוודיה.

## ביוגרפיה
תורנל נולד בטורנו ב-19 באוקטובר 1877. הוא היה בנם של הכומר פר תורנל, וגרהרדינה "דיין" מרגרטה (לבית לינדגרן). הוא היה אחיו של הפרופסור גוסטה תורנל. ב-1895 הוא התגייס לצבא שוודיה. תורנל הועלה לדרגת לויטננט ב-7 בדצמבר 1900 ברגימנט אפלנד. ב-7 ביולי 1906 סיים תורנל את לימודיו במכללת הסגל המלכותית של הצבא השוודי והוצב במטה הכללי. הוא הועלה לדרגת האופטמן ב-10 ביוני 1910. מ-1911 עד 1915 היה תורנל מורה במכללת הסגל המלכותית של הצבא השוודי. ב-1915 עזב את המטה הכללי ושירת כקפטן ברגימט אלבסבורג. ב-27 בנובמבר 1917 הועלה לדרגת מאיור וב-19 באוגוסט הועלה לדרגת אוברסט לויטננט.

ב-24 באוגוסט 1926 הועלה תורנל לדרגת אוברסט והפך למפקד רגימנט גרנדיירים ווקסהולם. ב-1 בינואר 1928 הוא מונה למושל הצבאי של גוטלנד ולמפקד רגימנט הרגלים של גוטלנד. ב-28 בדצמבר 1933 הועלה לדרגת בריגדה גנרל ומונה למפקח של חיל הרגלים השוודי. ב-1 ביולי 1936, תורנל, הועלה לדרגת גנרל לויטננט ובמקביל מונה לראש מטה ההגנה. ב-8 בדצמבר 1939 תורנל מונה להמפקד העליון (מקביל לרמטכ"ל) הראשון של שוודיה. ב-1 בינואר 1940 הוא הועלה לדרגת גנרל. הוא נודע כבירוקרטי ונוקשה, ולא היה פופולרי בקרב בכירי הצבא. עם זאת, הממשלה חיבבה אותו וראתה בו ממלא הוראות נאמן.

תורנל כיהן כמפקד העליון במהלך רוב שנותיה של מלחמת העולם השנייה. הוא היה נאמן למדיניותה של ממשלת שוודיה לשמור על נייטרליות. נייטרליות זו הייתה כרוכה לא אחת במחיר של ויתורים לגרמנים. תורנל עצמו נחשב בדרך כלל לפרו-גרמני. ב-31 במרץ 1944 הוא פרש מתפקיד המפקד העליון, ומונה לראש המטה הצבאי של הוד מלכותו עד למותו של גוסטב החמישי, מלך שוודיה ב-1950, אז פרש מהצבא.

הוא נפטר באופסלה ב-25 ביולי 1977.

## קישורים חיצוניים

* אולף תורנל בביוגרפיה השוודית
* 

קטגוריה:גנרלים שוודים
קטגוריה:המפקד העליון של הכוחות המזוינים של שוודיה
קטגוריה:ילידי 1877
קטגוריה:שוודים שנפטרו ב-1977
מוזיאון השואה (פריז)

**מוזיאון השואה בפריז** (**Mémorial de la Shoah**) הוא מוזיאון ואנדרטה להנצחת זכר שואת העם היהודי, הממוקם בפריז בירת צרפת. המוזיאון נמצא ברובע הרביעי של פריז, רובע המארה, שבו הייתה אוכלוסייה יהודית גדולה עד מלחמת העולם השנייה.

המקום נפתח על ידי נשיא צרפת, ז'אק שיראק ב-27 בינואר 2005. יום זה נבחר במקביל ליום הזיכרון הבין-לאומי לשואה וליום השנה ה-60 לשחרור מחנה הריכוז וההשמדה אושוויץ. המקום מורכב משני חלקים עיקריים. בחלק הפנימי נמצאים מרכז מולטימדיה, חדר קריאה וחללי תצוגה. מוצגים בו תצוגת קבע וכן תערוכות מתחלפות, שמתעדות את חיי הקהילות היהודיות בצרפת טרום ובמהלך מלחמת העולם השנייה עד לגירושם. בחלק החיצוני יש מספר אנדרטאות, העושות שימוש באור וצל, ביניהן "קיר השמות", ובו שמות רוב היהודים שהושמו על הרכבות ונשלחו למותם.

## אזורי האנדרטה
### חצר קדמית
החצר הקדמית של האנדרטה מעל קריפטת הזיכרון כוללת אנדרטה מעגלית המפרטת את שמות מחנות המוות וגטו ורשה. יש גם חומה עם שבעה תבליטים מאת ארביט בלאטס המסמלים את המחנות ואת רדיפת היהודים. בחזית המבנה, מעל החצר הקדמית, שתי כתובות, בעברית ובצרפתית. בעברית, ציטוט משיר שכתב זלמן שניאור, משורר וסופר ביידיש ובעברית; ובצרפתית ציטוט מדבריו של ז'וסטן גודאר, ראש עיריית ליון, שר בממשלת צרפת וחסיד אומות העולם.

### קיר שמות
ממוזער| קיר השמות

על גבי מספר קירות המוצבים במקביל, רשומים שמותיהם של כ-76,000 יהודי צרפת שגורשו ונרצחו על ידי הנאצים. הם רשומים בסדר אלפביתי לפי שנת הגירוש.

### הקריפטה
הקריפטה, חדר אבן בנוי מתחת לאדמה, הוקמה עוד קודם למוזיאון השואה. בשנת 1957 נקבר בה אפר קורבנות ממחנות המוות השונים וגטו ורשה, בשילוב עם עפר מישראל. חלק מצריף מס' 6, שהובא ממחנה המעצר בון לה רולנד מוצב במקום ומשקיף אל מבנה הקבר.

### הקבצים היהודיים
ממוזער| "הקבצים היהודיים"
ממשלת וישי יצרה קלסר עבור כל יהודי בצרפת, וזאת כדי לזהות אזרחים יהודים. הרישום המדויק שימש את הנאצים לאיתור יהודים לגירוש. עשרות אלפי הקלסרים של יהודי צרפת שנשלחו להשמדה, מוצבים בארונות זכוכית בחדר קטן ליד הקריפטה.

### חדרי תצוגה
תערוכת הקבע של האנדרטה מתעדת את ההיסטוריה של יהודי צרפת בתקופת השואה. החומרים המוצגים כוללים תצלומים, טקסט והקלטות וידאו ואודיו.

האנדרטה כוללת גם אודיטוריום, חנות ספרים, מרכז למידה מולטימדיה, מרכז תיעוד וחדר השמות (חדר מחקר).

### קיר חסידי אומות העולם
מאז 1963 מעניק מוזיאון יד ושם בירושלים את התואר חסידי אומות העולם לאנשים לא יהודים שסייעו בהצלת יהודים במהלך המלחמה. בקיר הזה רשומים שמות 3,300 אנשים, צרפתים או ששהו בצרפת באותה תקופה, שהצילו יהודים תוך סיכון חייהם.

## גלריה

The_Wall_of_the_Righteous.jpg|קיר חסידי אומות העולם
The_wall_of_Names.jpg|קיר השמות
Crypte_au_Memorial_de_la_Shoah_(Paris).jpg|הקריפטה
Part of a barrack in the Shoah Memorial (Paris).jpg|חלק מצריף מס' 6 ממחנה בון-לה-רולנד.


## ראו גם
* יהדות צרפת
* אנדרטה לזכר יהודי צרפת (ישראל)
* המוזיאון לאמנות ולהיסטוריה של היהדות
* מוזיאון השואה של מלבורן

## קישורים חיצוניים

* 

## הערות שוליים

פריז
שואה
קטגוריה:יהדות פריז
קטגוריה:הרובע הרביעי של פריז
קטגוריה:זיכרון שואת יהודי צרפת
צחיחן חום-כיפה

**צְחִיחָן חוּם-כִּפָּה** (שם מדעי: *Eremopterix signatus*) הוא מין של ציפור שיר בסוג צחיחן שבמשפחת העפרוניים. תפוצתו משתרעת ברחבי צפון-מזרח אפריקה. בתי הגידול הטבעיים שלו הם סובטרופיים או טרופיים, בתות יבשות וערבות בשפלה, ואזורי מדבר חמים.

בישראל נרשמה תצפית אחת בלבד, מהאחד במאי 1983 באילת על-ידי הדורם שיריחי.

## טקסונומיה ואטימולוגיה
השם המדעי של הסוג, *Eremopterix,* מגיע מיוונית עתיקה מהמילים *eremos* - מדבר, ו-*pterux* - כנפיים. שם המין הספציפי, *signatus*, מגיע מלטינית, ומשמעותו בולט או מסומן היטב, מהמילים *sinare* - להבחין או *signum* - סימן.

### תת-מינים
ישנן שני תת-מינים מוכרים:
* *E. s. signatus* *(אמיל אוסטל, 1886)* - תת-המין הטיפוסי, מצוי בדרום ובמזרח אתיופיה, סומליה ומזרח קניה
* *E. s. harrisoni* *(ויליאם רוברט אוגולוי-גרנט, 1900)* - מצוי בדרום-מזרח דרום סודאן ובצפון-מערב קניה

## תיאור
לזכר צווארון וסינר חום-ערמוני כהה, לחיים לבנות, כתמים לבנים עגולים בעורף ובכיפה, המוקפים בגבול חום-ערמוני המשתלב בצווארון. הצבע הכהה נמשך עד בסיס הזנב ובתת-כנף, המופרדת מהבטן בכתמי צד מוארכים ולבנים. מקורו בצבע לבן שנהבי. בדומה לשאר המינים בסוג, הנקבות שונות מאוד בהיותן בעלות גוון חום-חולי מפוספס.
[מרכז|ממוזער|זכר (במרכז) ונקבה (משמאל), [קניה]]

## התנהגות ואקולוגיה
צחיחן זה מצוי בדרך כלל בזוגות או להקות קטנות של עד ארבעים פרטים, ונצפה לעיתים קרובות סביב בורות מים. תעופתו נמוכה וקרובה לקרקע, והוא נוהג לשיר בתעופה או בעמידה על קרקע חשופה.

## סטטוס
למין יש תפוצה נרחבת ואוכלוסייה שמוערכת כגדולה (אף כי לא נערך אומדן מדויק), ובשל כך מסווג צחיחן זה במצב שימור של "ללא חשש" על-ידי האיגוד הבינלאומי לשימור הטבע ומשאבי הטבע (IUCN).

תצפיות מדרום קניה מרמזות כי אוכלוסיית המין אף נמצאת במגמת עלייה.
ממוזער|איור של זוג מהתת-מין ''E. s. harrisoni'', 1901

## קישורים חיצוניים

## הערות שוליים

קטגוריה:בעלי חיים שתוארו ב-1886
קטגוריה:טקסונים שתוארו בידי אמיל אוסטל
קטגוריה:עפרוניים
קטגוריה:ארץ ישראל: עפרוניים
קטגוריה:אתיופיה: עופות
קטגוריה:סומליה: עופות
קטגוריה:דרום סודאן: עופות
קטגוריה:קניה: עופות
מרחב נתב"ג

ממוזער|כלבן משטרה ברחבת המטוסים
**מרחב נתב"ג** הוא אחד משלושת המרחבים במחוז מרכז של משטרת ישראל. מרחב נתב"ג חולש על כל אזור נמל התעופה בן-גוריון, והשטחים הקרובים העוטפים אותו. שם המרחב "נתב"ג" נקבע ע"ש המרחב הגאוגרפי בו הוא פועל קרי נמל התעופה בן-גוריון. מטה המרחב שוכן בבניין המשטרה הוותיק מול טרמינל 1. תחנת המשטרה במקום מספקת שירותי שיטור מקובלים לכל אזרח. ניתן לקבל במקם את כל שירותי המשטרה הניתנים בכל תחנה עירונית כגון; הגשת תלונות, סיור, שמירה על הסדר וכיוצא בזה.

## יחידות במרחב
### אגף המבצעים
* **יחידת הסיור** – מתן מענה משטרתי ראשוני לאירועי משטרה ואירועים נוספים לפי התפתחותם (מצבי חרום תעופתיים וכדומה) בכלל המרחב, יחידת הסיור מצוידת ברכבי משטרה מסוג קיה סורנטו ורקסטון של סאן יאנג.
* **יחידת התנועה** – מתן מענה לאירועי תנועה, שמירה על סדרי תנועה ומניעת הפרעה לתנועה בתחומי נתב"ג, ליווי אח"מים, ואירועים נוספים.
***יחידת השיטור** – יחידה זו פועלת במקביל הן בטרמינל 3 והן בטרמינל 1, שוטרי היחידה נעים רגלית וכן על גבי איזי ריידר ורכב תפעולי (קלאב-קאר) באולמות הנוסעים ואזורים נוספים בטרמינלים, נותנים מענה ראשוני ומיידי לאירועים הן על פי הודעה מהמרד"ם המשטרתי והן כמענה לפנייה ישירה של אזרחים.
* **משרד המתנדבים** – מרכז את כל הטיפול במתנדבי המשמר האזרחי הפועלים במסגרת כלל יחידות המרחב.

### אגף חקירות ומודיעין
* **יחידת החקירות** – היחידה אמונה על גילוי, פיענוח וסיכול של מקרי פשיעה המתרחשים בתחומי נתב"ג ובמקרים הנוגעים בדבר.
* **[[יחידה 747]]** – יחידת בילוש ומודיעין מבצעית ומסווגת שייעודה העיקרי הוא תפיסת בלדרים ואיתור ויירוט משלוחי סמים המיובאים מחוץ לישראל במטרה להפיצם בישראל וכן הברחת נשק ואמל"ח אחר. בנוסף, משמשת היחידה כ-"אגרוף הברזל" של המרחב וככוח מענה איכותי ראשוני לכל אירוע חריג בתחומי המרחב ובמידת הצורך עד להגעת כוחות משטרה מיוחדים.

כמו כן קיים במרחב משרד את"ל, משרד רישוי עסקים, יחידת קצין תורן וכו'.

## מפקדי מרחב נתב"ג

## כלי רכב של המרחב

קובץ:רכבי שיטור בטרמינל 3, משטרת מרחב נתב"ג.jpg|רכבי קלאב קאר תוצרת ימאהה מוטור בשימוש יחידת השיטור של מרחב נתב"ג בטרמינל 3
קובץ:איזי ריידר משטרתי.jpg|איזי ריידר בשימוש מש"ק טרמינל 1 במשטרת מרחב נתב"ג
קובץ:סגוואי שיטור טרמינל 3.jpg|תלת אופן חשמלי מסוג אקוספין רפטור בשימוש יחידת השיטור של משטרת מרחב נתב"ג
קובץ:רכבי סיור מרחב נתבג.jpg|רכב סיור "רקסטון" תוצרת סאן יאנג, בחניית הניידות של מרחב נתב"ג


## סמל הקודם של המרחב

קובץ:Israel Police Merhav Ben Gurion Airport old logo 1.jpg|
קובץ:Israel Police Merhav Ben Gurion Airport old logo 2.jpg|


## הערות שוליים

נתב"ג
קטגוריה:נמל התעופה בן-גוריון
קטגוריה:מחוז המרכז (משטרה)
סלקוקסיב

**סלקוקסיב** (באנגלית: **Celecoxib**), הנמכרת בישראל בין היתר תחת השמות המסחריים ״סלברה״, ״סלוקס״, ״סלקוקסיב טבע״, הוא מעכב סלקטיבי של רצפטור COX-2 ממשפחת נוגדי דלקת שאינם סטרואידים (NSAID). הוא משמש לטיפול בכאב ודלק ממגוון מחלות דלקתיות כגון דלקת פרקים ניוונית, דלקת פרקים שגרונית, דלקת חוליות מקשחת, כאבי מחזור וכאבים אחרים במבוגרים. לרוב ניטל בצורה פומית עם הטבה בתוך כשעה. בנוסף ניתן כטיפול מונע לאנשים הסובלים מפוליפוזיס משפחתית בגלל שכנראה סלקוקסיב מפחית את יצירת הפוליפים בסרטן המעי הגס, אך לא ידוע אם הוא גם מפחית את שכיחות הסרטן.

תופעות לוואי נפוצות הן כאבי בטן, בחילה ושלשול. סלקוקסיב נמצא כקשור לעלייה בסיכוי לפתח קרישי הדם, ולכן עשוי לגרום למחלות קרדיוווסקולריות כמו התקף לב, שבץ, ועוד. כתוצאה מכך, השימוש בסלקוקסיב אינו ממולץ לחולים בסיכון גבוה למחלות לב. תופעות לוואי משמעותיות נוספות הן כיבי קיבה, התנקבויות מעי, דימומי מעי, כשל כלייתי ואנאפילקסיס. סלקוקסיב כמו שאר נוגדי הדלקת שאינם סטרואידים גורם לסגירה מוקדמת של הצינור העורקי בעובר ולכן אינו מומלץ לנשים בהריון בטרימסטר השלישי. בנוסף סלקוקסיב כנראה עובר לחלב האם ולכן אסור בהנקה.

## מנגנון פעולה
סלקוקסיב הוא מעכב הפיך סלקטיבי של ציקלואוקסגינאז סוג 2 (COX-2), ולכן מעכב יצירת פרוסטגלנדינים מחומצה ארכאדונית. COX-1 הוא מבוטא באופן קבוע ואחראי על הגנה של מוקוזת מערכת העיכול, מעורב בבקרת זרימת הדם בכליה ויצירת קרישים מטסיות, אך COX-2 מבוטא רק במצבי דלקת בתאי מערכת החיסון בעקבות חשיפה לדפוסים מולקולריים מעודדי דלקת. כתוצאה מהסלקטיביות הגבוהה סלקוקסיב גורם לפחות תופעות לוואי מנוגדי דלקת שאינם סטרואידים אחרים, ומשפיע פחות על מוקוזת הקיבה והמעי (ולכן גורם פחות לכיבי קיבה).

## תופעות לוואי
### מחלות לב
כמו כל נוגדי דלקת שאינם סטרואידים אחרים, סלקוקסיב נמצא קשור לעלייה סיכון למחלות קרדיווסקולריות ולאירועים תרמבוטיים אחרים כגון שבץ. הסיכון גדל בשימוש ממושך או גורמי סיכון קרדיווסקולריים אחרים. יתר לחץ דם חדש או מתגבר יכול לקרות – יש להשתמש במינון האפשרי הנמוך ביותר של התרופה או לשקול שימוש בתרופות אחרות.

### מחלה מערכת העיכול
כמו כל נוגדי דלקת שאינם סטרואידים אחרים, סלקוקסיב נמצא קשור לכיבי קיבה, התנקבויות מעי ודימומי מעי, במיוחד בשילוב עם אספירין, נוגדי קרישה וקורטיקוסטרואידים. בנוסף יש להיזהר במתן סלקוקסיב לחולים מבוגרים, נכים, מעשנים או חולים עם צריכת אלכוהול גבוהה. בחולים אלה יש להשתמש במינון האפשרי הנמוך ביותר או להשתמש בטיפול תרופתי המגן על הקיבה (כגון מעכבי משאבות פרוטונים).

### אלרגיה
סלקוקסיב היא תרופה המכילה קבוצת סולפה-אמיד, ולכן יכולה לגרום לתגובה אלרגית אצל אנשים הסובלים מאלרגיות לתרופות דומות. בנוסף, אנשים הסובלים ממחסור באנזים G6PD צריכים להימנע מנטילת התרופה.

### תגובות בין תרופתיות
סלקוקסיב עובר עיבוד בעיקר על ידי ציטוכרום P450 2C9, ולכן יש לשים לב במתן סלקוקסיב יחד עם תרופות אחרות העוברות עיבוד על ידי ציטוכרום זה כגון נוגדי דלקת שאינם סטרואידים אחרים, קומודין, נוגדי דיכאון מסוימים, תרופות סולפה-אמידיות אחרות, תרופות אנטי פטריתיות ועוד.

## ראו גם
* נוגדי דלקת שאינם סטרואידים

## קישורים חיצוניים

* סלקוקסיב טבע, באתר מדריך התרופות של כללית

## הערות שוליים

2023 01
קטגוריה:תרופות לטיפול בגידולים
קטגוריה:תרופות לפי א'-ב'